Els Reis Mags d’Orient desfilaran per la carretera de Llíria fins a arribar al Campament Reial, en La Granja
2025-07-24

La nit més màgica de l’any s’acosta sense pressa, però sense pausa. Ja no queda res perquè la visita que centenars de xiquets i xiquetes esperen amb més il·lusió es faça realitat. Els Reis Mags ja han emprés el seu llarguíssim camí, procedents els tres del llunyà Orient i el poble de Burjassot es prepara per a rebre als tres mags amb tots els honors.

Serà amb una gran festa organitzada per la regidoria de Festes dirigida per Manuel Pérez Menero i a través del Grup A Riure, que començarà el dissabte 4 de gener, al Parc de la Granja, on quedarà instal·lat el gran Campament Reial. Allí arribaran les carteres reals, entre les 18 h i les 20 h, per a arreplegar les cartes dels xiquets i xiquetes que encara ens les hagen enviades. A més, les emissàries estaran acompanyades de diferents personatges de Disney amb els quals els xiquets i xiquetes que s’acosten pel campament podran passar una estona jugant.

En la vesprada del diumenge 5 de gener, a les 17.00 h, els nouvinguts Reis Mags, pujats a lloms d’elegants carrosses, desfilaran per la Carretera de Llíria, estant la comitiva real, acompanyada d’un gran seguici de patges, l’animació de Raízes Batucada, la música d’Agrupació Musical Los Silos, la pólvora i artificis de la Penya El Coet i les acrobàcies del Club de Patinatge Rodaments, entre altres acompanyants.

Així, sobre les 18 h, les seues Majestats els Reis Mags d’Orient arribaran fins al Campament Real, on en primer lloc seran rebuts per l’alcalde de Burjassot, Rafa García, els qui els farà lliurament de les claus de la ciutat, i del regidor de Festes, Manuel Pérez Menero. La cua per a poder veure als Reis Mags s’obrirà a les 17.15 hores. Des d’eixe moment, Melchor, Gaspar i Baltasar estaran disposats a rebre a tots els xiquets i xiquetes que vulguen acostar-se a donar-los la carta o a explicar-los els seus desitjos.

A més de tindre a Burjassot als Reis Mags, el Campament Real també tindrà una zona de tota mena de personatges infantils, haimes amb regals, una zona d’astronomia i moltes més atraccions perquè els més xicotets de Burjassot visquen, al màxim, la màgia de la Nit de Reis.